S-940/2020

Mál þetta, sem var tekið til dóms 15. júní 2020, höfðaði lögreglustjórinn á höfuðborgarsvæðinu með ákæru 7. apríl 2020 á hendur R-kk-þgf O-kk-þgf, kt. 000000-0000, [...]:,, fyrir umferðarlagabrot með því að hafa:

I.

Mánudaginn 18. nóvember 2019 ekið bifreiðinni [...] suður Reykjanesbraut í Hafnarfirði, sviptur ökurétti og óhæfur til að stjórna henni örugglega vegna áhrifa ávana-og fíkniefna og slævandi lyfja (í blóði mældist amfetamín 370 ng/ml, d esmetýlklórdíazepoxíð 640 ng/ml og k lórdíazepoxíð 340 ng/ml) uns lögregla stöðvaði aksturinn við verslun N1 í Lækjargötu í Hafnarfirði.

II.

Sunnudaginn 22. desember 2019 ekið bifreiðinni [...] um Vífilsstaðaveg og Elliðavatnsveg í Garðabæ, sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 545 ng/ml) uns lögregla stöðvaði aksturinn skömmu síðar.

Telst framangreind háttsemi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr.77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. umferðarlaga nr. 77/2019.“

Ákærði sótti ekki þing við þingfestingu málsins 15. júní 2020 og boðaði ekki forföll en í fyrirkalli sem var ásamt ákæru birt ákærða 10. júní 2020 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið þau brot sem ákært er út af og eru brot hans réttilega heimfærð til refsiákvæða í ákærunni.

Ákærði er fæddur [...] og hefur sætt refsingu þrisvar samkvæmt framlögðu sakavottorði. Ákærði gekkst undir viðurlagaákvörðun 28. mars 2017 og samþykkti greiðslu 280.000 króna sektar og að sæta 18 mánaða ökuréttarsviptingu vegna aksturs undir áhrifum ávana- og fíkniefna. Ákærði var sakfelldur fyrir akstur sviptur ökurétti og undir áhrifum ávana- og fíkniefna með dómi 10. september 2018 og dæmdur til greiðslu 420.000 króna sektar og var gert að sæta þriggja ára ökuréttarsviptingu. Með dómi 21. febrúar 2020 var ákærði sakfelldur fyrir að hafa ekið bifreið sviptur ökurétti og undir áhrifum ávana- og fíkniefna 3. ágúst 2018, 26. mars 2019 og 23. maí 2019, þar með talið í eitt skiptið jafnframt undir áhrifum lyfja, og var dæmdur í 60 daga fangelsi og sviptur ökurétti ævilangt. Brot þau sem ákærði var sakfelldur fyrir í málinu voru að hluta til hegningarauki við framangreindan dóm frá 10. september 2018 var ákærða því gerður hegningarauki samkvæmt 78. gr. almennra hegningarlaga nr. 19/1940.

Brot þau sem ákærði hefur verið sakfelldur fyrir í máli þessu voru öll framin fyrir uppkvaðningu áðurnefnds dóms frá 21. febrúar 2020 og verður ákærða því gerður hegningarauki í máli þessu samkvæmt 78. gr. almennra hegningarlaga nr. 19/1940.

Samkvæmt framangreindu, og að brotum ákærða virtum, sbr. 77. og 78. gr. almennra hegningarlaga nr. 19/1940, þykir refsing ákærða hæfilega ákveðin 45 daga fangelsi.

Svo sem fyrr var rakið var ákærði sviptur ökurétti ævilangt með fyrrnefndum dómi frá 21. febrúar 2020. Brot þau sem ákærði hefur verið sakfelldur fyrir í máli þessu teljast öll hegningarauki við dóminn. Eru því engin efni til að gera ákærða frekari ökuréttarsviptingu en honum var gerð með framangreindum dómi.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til að greiða allan sakarkostnað málsins sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur samtals 305.534 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan

DÓMSORÐ:

Ákærði, R-kk-nf O-kk-nf, sæti fangelsi í 45 daga.

Ákærði greiði 305.534 krónur í sakarkostnað.

M-kvk-nf H-kvk-nf H-kvk-nf